armvectores/hy_wikipedia_2023 huggingface dataset:
Դրուժոկ (ֆիլմ)

«Դրուժոկ» (ռուս.՝ «Дружок»), խորհրդային գեղարվեստական ​​կինոնկար, որը նկարահանել է ռեժիսոր Վիկտոր Էյսիմոնտը 1958 թվականին։ Նիկոլայ Նոսովի «Միշկայի շիլան» (ռուս.՝ «Мишкина каша», 1938) և «Դրուժոկ» (1947) պատմվածքների էկրանավորումը և սինթեզն է։


== Սյուժե ==
Ֆիլմը պատմում է երկու անբաժան ընկերների՝ Միշայի և Կոլյայի ուրախ արկածների մասին, որոնք մի անգամ ամռանը մնում էին իրենց ամառանոցում՝ առանց մեծահասակների։ Նրանց հետ էին միայն մի փոքրիկ աղջիկ Մայքան և նրանց ընկերը՝ Դրուժոկ անունով թավամազ, հավատարիմ և համբերատար շունը։ Նա նշանակալի դեր է խաղում անբաժան ընկերների մեծ արկածների մեջ։


== Դերերում ==
Վիկտոր Կովալ – Միշա Կոզլով
Անատոլի Պտիչկին – Կոլյա
Օլգա Էսալնեկ – Մայկա
Մարինա Օրդանսկայա – Լենոչկա
Զոյա Ֆեոդորովա – մորաքույր Նատաշա
Ֆեոդոր Նիկիտին – Ֆեոդոր Միխայլովիչ, գրականության ուսուցիչ
Ալեքսանդրա Դենիսովա – տատիկ, որը կորցրել է ճամպրուկը
Լյուբով Սուդնևա – Նադյա մորաքույր
Ագրի Աուգշկապ – քեռի Լյոնյա
Գեորգի Գումիլևսկի – պարկով պապիկ, որը կորցրել է մեխերի արկղը
Ալեքսանդրա Պոպովա – Միշա Կոզլովի մայրը
Սերգեյ Տրոիցկի – մարդ սագի հետ
Սերգեյ Ֆիլիպով – Պետուխով, խարդախ
Սոֆյա Բելյաևա – էպիզոդ


== Նկարահանման խումբ ==
Սցենարի հեղինակ՝ Նիկոլայ Նոսով
Ռեժիսոր՝ Վիկտոր Էյսիմոն
Օպերատորներ՝ Իննա Զարաֆյան, Բորիս Մոնաստիրսկի
Նկարիչ՝ Կոնստանտին Ուրբետիս
Կոմպոզիտոր՝ Լև Շվարց


== Տեխնիկական տվյալներ ==
Արտադրություն՝ Մ. Գորկու անվան կինոստուդիա
Գեղարվեստական ֆիլմ, մեկ սերիա, հեռուստատեսային, գունավոր
Տարիքը՝ 0+ (ցանկացած տարիքի հանդիսատեսի համար)Ֆիլմը նկարահանվել Է Կիևում և նրա շրջակայքում։


== Հետաքրքիր փաստեր ==
Ոչ «Միշկայի շիլան», ոչ էլ «Դրուժոկ» պատմվածքում չկա Մայկա անունով հերոս։ Առաջին անգամ Մայկան (Միշկայի կրտսեր քույրը) հայտնվում է «Ուրախ ընտանիք» պատմվածքում։
Վիկտոր Էյսիմոնտի «Դրուժոկ» ֆիլմը հաղթել է  1958 թվականի Վենետիկի կինոփառատոնում՝ «7 տարեկանից բարձր երեխաների համար» անվանակարգում որպես լավագույն մանկական ֆիլմ։


== Ծանոթագրություններ ==


== Արտաքին հղումներ ==
«Дружок» на сайте «Энциклопедия отечественного кино»
Սթիվ Չիմոմբո

Սթիվ Բերնարդ Մաիլզ Չիմոմբո (անգլ.՝ Steve Bernard Miles Chimombo; սեպտեմբերի 4, 1945(1945-09-04), Zomba, Nyasaland, Բրիտանական կայսրություն - դեկտեմբերի 11, 2015(2015-12-11), Բլանտայր, Մալավի), մալավիացի գրող, բանաստեղծ, խմբագիր, դրամատուրգ և ուսուցիչ։


== Կենսագրություն ==
Ծնվել է 1945 թվականի սեպտեմբերի 4-ին Զոմբայում։ Կրթությունը ստացել Զոմբայի կաթոլիկ միջնակարգ դպրոցում, այնուհետև՝ Մալավիի համալսարանում, որտեղ բակալավրի աստիճան է ստացել։ Ուելսի համալսարանում ստացել է անգլերենը որպես երկրորդ լեզու դասավանդողի դիպլոմ։ Միացյալ Նահանգներում՝ Կոլումբիայի համալսարանում, ստացել է մագիստրոսի և փիլիսոփայության բժշկի աստիճան դասավանդման ոլորտում։ Լիդսի համալսարանում սովորելուց հետո Չիմոմբոն վերադարձել է Մալավի։ Այդ ժամանակ նա աշխատել է որպես Outlook-lookout գրական տեղեկագրի խմբագիր։ 1988 թվականին նրա «Նապոլոյի պոեմները» պատվավոր հիշատակման են արժանացել Աֆրիկայում հրատարակությունների համար Նոմայի մրցանակի համար։ Նա Մալավիի Չանսելոր քոլեջում անգլերենի պրոֆեսոր էր և համարվում էր երկրի առաջատար գրողներից մեկը։ Նա մահացել է 70 տարեկանում՝ 2015 թվականի դեկտեմբերի 11-ին Բլանթայրում։ Միակ մալավիացի գրող և բանաստեղծն է, որը Կամուզույի օրոք չի աքսորվել, այլ նույնիսկ լուրեր էին պտտվում, որ նա եղել է այն մարդկանցից մեկը, ով կառավարությանը տվել է այն մարդկանց անունները, որոնք գրել են նրա դեմ։ Այժմ հանրապետության որոշ քոլեջներում Չիմոմբոյի որոշ աշխատանքներ օգտագործվում են գիտական նպատակներով։


== Անձնական կյանք ==
Ամուսնացած էր Մոյրա Չիմոմբոյի հետ։


== Աշխատություններ ==


=== Բանաստեղծություններ ===
Napolo Poems, Manchichi Publishers, 1987
Python! Python! An Epic Poem, Wasi Publications, 1992
Napolo and the Python, Heinemann Educational Publishers, 1994, 978-0-435-91199-7


== Պիեսներ ==
The Rainmaker (1975)
Wachiona Ndani? (1983)


== Վեպեր ==
The Basket Girl, Popular Publications, 1990
The Wrath of Napolo, Wasi Publications, 2000, 978-99908-48-06-9


== Մանկական գրականություն ==
The Bird Boy’s Song, Wasi Publications, 2002, 978-99908-48-07-6


== Կարճ պատմություններ ==
The Hyena Wears Darkness (2006)


== Քննադատություն ==
The Culture of Democracy: Language, Literature, the Arts and Politics in Malawi, 1992-94 (1996)


== Անթոլոգիա ==
The rubbish dump // The Heinemann book of contemporary African short stories / Chinua Achebe; Catherine Lynette Innes. — Heinemann, 1992. — С. 72. — ISBN 978-0-435-90566-8. — «Steve Chimombo.».
Napolo: the message // The Penguin Book of Modern African Poetry / Gerald Moore; Կաղապար:Нп3. — Penguin, 2007. — ISBN 978-0-14-042472-0


== Ծանոթագրություններ ==
Գեղյալի

Գեղյալի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Ղափան քաղաքից հարավ-արևելք, Գեղանուշ գյուղից արևելք։


== Բնակչություն ==
1907-1908 թվականիններին գյուղն ունեցել է 294 ադրբեջանցի բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տունդրովայա (Ելովկայի վտակ)

Տիմլատ (ռուս.՝ Тымлат ), գետ Ռուսաստանում, հոսում է Կարագինսկի շրջանում, Կամչատկայի երկրամասում։ Գետի երկարությունը 32 կմ է։ 

Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։

Ջրային օբյեկտի, պետական ջրային գրանցման կոդը - 19060000312120000008755


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բիտլյա

Բիտլյա (ուկրաիներեն՝ Бíтля), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Բիտլյա գյուղում բնակվում էր 1 101 մարդ։ Բնակչության խտությունը կազմում էր 458,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարանձավային սալամանդր

Քարանձավային սալամանդր կամ սարդինիական սալամանդր (լատ.՝ Speleomantes genei), թոքազուրկ սալամանդրների ընտանիքին պատկանող երկկենցաղ, որը պոչավորների կարգի ամենամեծ խումբն է։
Տարածված է միայն Սարդինիայում։ Կղզում բնակվում է ծովի մակարդակից մինչև 600 մետր բարձրություններում։


== Տարածվածություն ==
Քարանձավային սալամանդրաները համարվում են իրենց ընտանիքի ամենաքիչ տարածված կենդանատեսակներից մեկը։ Հանդիպում է բացառապես Սարդինիա կղզում։
Տարածման հիմնական արեալը ընդգրկում է Սարդինիայի Կալիարի քաղաքի տարածքը։ Համարվում է կղզու էնդեմիկ կենդանատեսակ։ Ապրում է քարանձավներում և խուլ տեղերում՝ մարդու աչքից հեռու։


== Նկարագրություն ==
Մարմնի երկարությունը կազմում է 10 սմ։ Մաշկը մերկ է, գորշ՝ ծածկված նարնջագույն բծերով։ Տեսակի լավ ուսումնասիրվում է և դա է պատճառը, որ մի շարք փաստերում նշվում է, որ դա միայն ենթադրություն է։
Կարծիք կա, որ կենդանածին է։ Որսը բռնում է լեզվի օգնությամբ։ Չունի թոքեր, շնչառությունը կատարվում է մարմնի մակերեսով։ Սիրտը երկխորշ է՝ մեկ նախասիրտ, մեկ փորոք։
Վերջույթները թերզարգացած են։


== Ծանոթագրություններ ==
Դիսիմիլացիա

Դիսիմիլյացիա (լատ.՝ dissimilis - ոչ նման, չհամնկնող), կենսաբանության մեջ, ասիմիլյացիայի հակադարձ պրոցես, որի ընթացքում օրգանիզմի սեփական (ինչպես և սննդանյութերի հետ ընդունած) օրգանական նյութերը՝ սպիտակուցներ, ճարպեր, ածխաջրեր, քայքայվում են պարզ նյութերի։ Դիսիմիլյացիայի կարևոր պրոցեսներից են շնչառությունը, խմորումը, գլիկոլիզը, որոնք կենտրոնական տեղ են զբաղեցնում նյութափոխանակության մեջ։ Այդ պրոցեսների հետևանքով անջատվում է էներգիա, որը մասամբ փոխարկվում է ադենոզինֆոսֆորաթթուների Էներգիայի։ Դիսիմիլյացիաի վերջնական նյութերն են՝ ջուրը, ածխաթթու գազը, ամոնիակը, որոնք կենդանինևրի օրգանիզմից արտազատվում են արտաքին միջավայր։ Բուսական օրգանիզմներում CՕշ-ը մասամբ, իսկ NH3-ը ամբողջովին օգտագործվումեն օրգանական նյութերի կենսասինթեզի համար։ Ասիմիլյացիայի և դիսիմիլյացիայի անխզելի կապով ապահովվում է օրգանիզմի հյուսվածքների անընդհատ նորոգումը։ Այսպես, մարդու արյան ալբումինի մոլեկուլների կեսը 10 օրը մեկ փոխարինվում է նոր մոլեկուլներով, իսկ Էրիթրոցիտները նորերով են փոխարինվում մոտ 4 ամիսը մեկ։ Ասիմիլյացիայի ն դիսիմիլյացիա ինտենսիվության
հարաբերությունը փոփոխվում Է՝ կապված օրգանիզմի զարգացման, հասակի և ֆիզիոլոգիական առանձնահատկությունների ևետ։ Օրգանիզմի աճման ու զարգացման շրջանում գերակշռում է ասիմիլյացիան, առաջանում են նոր բջիջներ, հյուսվածքներ և օրգաններ, ավելանում է մարմնի քաշը։ Քաղցի և ախտաբանական որոշ պրոցեսների ժամանակ դիսիմիլյացիան գերակշռում է ասիմիլյացիային, որը հանգեցնում է մարմնի քաշի անկման։
Կրասնի Յար (այլ կիրառումներ)

Կրասնի Յար, կարող է վերաբերել՝


== Ուկրաինայի բնակավայրեր ==
Կրասնի Յար - գյուղ, Ուկրաինայի Դոնեցկի մարզի Կրասնոարմեյսկիում
Կրասնի Յար - գյուղ, Ուկրաինայի Լուգանսկի մարզի Կրասնոդոնի շրջանում
Կրասնի Յար - գյուղ, Ուկրաինայի Խարկովի մարզի Վոլչանսկի շրջանում


== Ռուսաստանի բնակավայրեր ==
Կրասնի Յար - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Կրասնի Յար - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Կրասնի Յար - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Կրասնի Յար - խուտոր Ռուսաստանի Բաշկորտոստան հանրապետության Մելեուզովսկի շրջանի կազմում։
Կրասնի Յար - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Կրասնի Յար - գյուղ Ռուսաստանի Թաթարստան հանրապետության Զելենոդոլսկի շրջանի կազմում։
Կրասնի Յար - գյուղ Ռուսաստանի Մորդովիա հանրապետության Տենգուշևսկի շրջանի կազմում։
Կրասնի Յար - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Կրասնի Յար - գյուղ Ռուսաստանի Սարատովի մարզի Էնգելսկի շրջանի կազմում։
Կրասնի Յար - գյուղ Ռուսաստանի Սվերդլովսկի մարզի Նովոլյալինսկի քաղաքային օկրուգի կազմում։
Կրասնի Յար - քաղաքատիպ ավան Ռուսաստանի Վոլգոգրադի մարզի Ժիրնովսկի շրջանի կազմում։
Կրասնի Յար - քաղաքատիպ ավան Ռուսաստանի Օմսկի մարզի Լյուբինսկի շրջանի կազմում։
Կրասնի Յար - գյուղ Ռուսաստանի Օրենբուրգի մարզի Իլեկսկի շրջանի կազմում։
Կրասնի Յար - գյուղակ (խուտոր) Ռուսաստանի Դաշնության Ռոստովի մարզի Կագալնիցկի շրջանում
Կրասնի Յար -  գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Խաչլու (Բուլանըխի գավառ)

Անվան այլ կիրառումների համար տե՛ս՝ Խաչլու (այլ կիրառումներ)Խաչլու, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտից 22 կմ հարավ-արևմուտք՝ Խաչլու (Բուլամա) լճի աջ ափին։
Խաչլուն ուներ բարեբեր հողեր, այգիներ և ծառատեսակներ։


== Բնակչություն ==
XIX դարում եղել է բացառապես հայաբնակ։ XX դարի սկզբին ուներ 40 տուն քուրդ և 10 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Խաչլուն ուներ Ս. Կարապետ անունով հոյակապ վանք և հին գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գիորգի Անցուխելիձե

Գիորգի Անցուխելիձե (վրաց.՝ გიორგი ანწუხელიძე, օգոստոսի 18, 1984 - մոտ օգոստոսի 9-10, 2008), վրացի զինվորական, սերժանտ։ Զոհվել է Ռուս-վրացական պատերազմի ընթացքում Հարավային Օսիայում տեղի ունեցած ռազմական ընդհարումների ժամանակ՝ օսեթացի գրոհայինների կողմից ենթարկվելով խոշտանգումների։ Անցուխելիձեի կտտանքները և սպանությունը փաստում են համացանցում հայտնված հոլովակները, որոնցում պարզ երևում էր կատարվածը։ 2013 թվականին հետմահու արժանացել է Վրաստանի ազգային հերոսի բարձրագույն կոչմանը։


== Կենսագրություն ==
Ծնվել է 1984 թվականի օգոստոսի 18-ին՝ Ախմետայի շրջանի Ալվանի գյուղական համայնքում։


=== Զինվորական ծառայություն ===
2001 թվականին ծառայության է անցել Վրաստանի զինված ուժերում։ 2008 թվականի օգոստոսի Ռուս-վրացական պատերազմի ժամանակ 4-րդ հետեւակային բրիգադի 41-րդ գումարտակում ծառայել է որպես օգնական գնացրորդ։ Անհետ կորել է օգոստոսի 9-ին՝ Ցխնիվալի ճակատամարտում։ Անհետ կորած է համարվել մինչև նույն թվականի դեկտեմբեր ամիսը՝ հարավօսական կողմից ստացված վրաց զինվորականների մարմինների վրա ԴՆԹ անալիզ կատարելուց հետո։
Անցուխելիձեն թաղվել է Թբիլիսիի մոտ գտնվող «Մուխաթգվերդի» եղբայրական զինվորական գերեզմանոցում։


=== Խոշտանգումների մասին հայտարարություններ ===
2009 թվականի հունվարին համացանցում հայտնվում են տեսանյութեր, որոնցում երևում է, թե ինչպես են հարավօսիական զինվորական համազգեստ կրող անձինք, խոսելով վրացերեն և օսերեն, հարցաքննում գերեվարված Անցուխելիձեին՝ ստիպելով, որ վերջինս ծնկի գա և կարգադրելով, որ գետինը համբուրի։ Տեսանյութերում պարզ երևում է, թե ինչպես է վրացական զինվորական հագուստով Անցուխելիձեն պարբերաբար ենթարկվում ծեծի և յուրաքանչյուր հարցի պատասխանում՝ «չգիտեմ» կամ «գաղափար չունեմ»։ Խոշտանգողներից մեկն իր հերթին օսերենով գոռում է «Տեսե՜ք, թե ինչ ուժեղ տղա է»։
2009 թվականի հուլիսին, վրացական ոստիկանության կողմից ձերբակալվում է ոմն հարավօսեցի բարձրաստիճան սպա Սոսլան Պուխաևը, ով ըստ վրացական կողմի որոշակի առնչություն է ունեցել Անցուխելիձեի սպանության հետ։
2010 թվականի ապրիլին «Վրաստանի երիտասարդ իրավաբանների ասոցիացիա» հասարակական կազմակերպությունը դեպքի առնչությամբ դատական հայտ է ներկայացնում Մարդու իրավունքների եվրոպական դատարանին (ՄԻԵԴ)։


=== Վրաստանի ազգային հերոս ===
2013 թվականի ապրիլի 15-ին, նախագահ Միխեիլ Սաակաշվիլու հրամանով Անցուխելիձեն հետմահու պարգևատրվում է «Վրաստանի ազգային հերոս» պետական բարձրագույն շքանշանով։ Մինչ այդ Անցուխելիձեն արժանացել էր նաև Վախթանգ Գորգասալիի անվան շքանշանով (1-ին աստիճան)։ 2013 թվականի նոյեմբերին Վրաստանի պաշտպանության նախարարությանն առընթեր ենթասպայական դպրոցն ստանում է Գիորգի Անցուխելիձեի անունը։


== Ծանոթագրություններ ==
137 (թիվ)

137 (հարյուր երեսունյոթ), բնական թիվ, որը գտնվում է 136-ի և 138-ի միջև։


== Մաթեմատիկայում ==
137-ը պարզ թիվ է
137-ի թվանշանների գումարը հավասար է 11-ի
137-ի թվանշանների արտադրյալը հավասար է 21-ի
137-ը կենտ եռանիշ թիվ է
137-ի քառակուսին հավասար է 18 769-ի


== Ֆիզիկայում ==
Նուրբ կառուցվածքի հաստատունը հավասար է 1/137-ի


== Այլ ոլորտներում ==
137 թ., Մ.թ.ա. 137 թ.
Տարվա 137-րդ օրը մայիսի 17-ն է (նահանջ տարիներին՝ մայիսի 16-ը)
NGC 137 - գալակտիկա (S0) Ձկան համաստեղությունում
Քլորոֆիլի մոլեկուլը կազմված է 137 ատոմից


== Հղումներ ==
137.com(անգլ.)
137 at Virtual Science Archived 2008-06-29 at the Wayback Machine.(անգլ.)
What is the significance of the number 137 in physics?(անգլ.)
Արկադի Անդրեասյան

Արկադի Անդրեասյան (օգոստոսի 11, 1947(1947-08-11), Բաքու, Ադրբեջանական ԽՍՀ, ԽՍՀՄ - դեկտեմբերի 23, 2020(2020-12-23), Երևան, Հայաստան), հայ ֆուտբոլիստ (կիսապաշտպան), մարզիչ, միջազգային կարգի սպորտի վարպետ, բարձրակարգ տեխնիկայի տեր, տակտիկական ճկուն մտածողությամբ և նուրբ դիտողականությամբ ֆուտբոլիստ, խաբսի և փոխանցման վարպետ, խաղի հմուտ կազմակերպիչ, դիպուկ հարվածող։ Լավագույններից մեկը հայկական ֆուտբոլում։


== Կարիերա ==
1969-78 թթ. Երևանի «Արարատի» կազմում հանդես է եկել ԽՍՀՄ առաջնության բարձրագույն խմբում։ Անցկացրել է 242 խաղ, խփել 61 գոլ։ Օլիմպիական խաղերի բրոնզե մեդալակիր (1972), 1973 թ. ԽՍՀՄ չեմպիոն, 1971 և 1976 (գարնանային) թթ. առաջնությունների արծաթե մեդալակիր, 1973 և 1975 թթ. ԽՍՀՄ գավաթակիր։ 1972-1975 թթ. ԽՍՀՄ գլխավոր հավաքականի անդամ, մասնակցել է 12 խաղի, խփել 1 գոլ։ 1969-72 թթ. հանդես է եկել ԽՍՀՄ օլիմպիական հավաքականում, մասնակցել է 10 խաղի, խփել 4 գոլ։ ԽՍՀՄ 1976 թ. գարնանային առաջնության լավագույն ռմբարկու (8 գոլ)։ Մրցելույթներն ավարտելով՝ որպես գլխավոր մարզիչ աշխատել է Աբովյանի «Կոտայքում» (1979-81), Երևանի «Արարատում» (1982-1983 և 1986-989, թիմի լավագույն արդյունքը՝ 5-րդ տեղ), Հոկտեմբերյանի «Սպարտակում» (1984-1985) և ՀՀ առաջնության մասնակից Էջմիածնի «Զվարթնոցում» (1992-93)։ Աշխատել է նաև Լիբանանում, այնուհետև գլխավորել է Երևանի «Արարատը» (1996-2003), «Միկան»։


== Վիճակագրություն ==


== Պարգևներ և կոչումներ ==
 «Հայրենիքին մատուցած ծառայությունների համար» մեդալ։
Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2013)


== Աղբյուրներ ==


== Արտաքին հղումներ ==
Արկադի Անդրեասյանի մասին դասարան․ամ կայքում Archived 2016-11-11 at the Wayback Machine.
Արկադի Անդրեասյան. «Արարատը» ցանկանում է հանդես գալ Ռուսաստանի առաջնությունում
Արբուզովո (գյուղ, Պերվոմայսկի շրջան)

Արբուզովո (ուկրաիներեն՝ Арбузове, Ղրիմի թաթարերեն՝ Arbuzovo), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Ստալինշտադտ։
2001 թվականի տվյալներով Արբուզովո գյուղում բնակվում էր 292 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիժոն 4 (կանտոն)

Դիժոն 4 (ֆր.՝ Dijon 4e Canton), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Դիժոն օկրուգի մեջ։ Համաձայն 2006 թվականի մարդահամարի կանտոնի բնակչությունը 17070 մարդ էր։Կանտոնի համարը 2112 է։ Կանտոնում կա 2 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Prisoner (երգ, Մայլի Սայրուս)

«Prisoner» , երգ, որը ձայնագրվել է ամերիկացի երգչուհի Մայլի Սայրուսի կողմից բրիտանացի երգչուհի Դուա Լիպայի մասնակցությամբ։ Թողարկվել է 2020 թվականի նոյեմբերի 19-ին RCA Records լեյբլում որպես նրա «Plastic Hearts» յոթերորդ ստուդիական ալբոմի երկրորդ սինգլ։


== Պատմություն ==
2019 թվականի նոյեմբերին`  «Don’t Start Now» սինգլի թողարկումից հետո, Դուա Լիպան հաստատել է, որ Սայրուսի հետ նախատեսում են համատեղ ձայնագրություն։ Հաջորդ (2020) թվականի մայիսին Լիպան հայտարարել է, որ Սայրուսի հետ որոշել են հրաժարվել համագործակցությունից և այլ բան ձայնագրել։ 2020 թվականի սեպտեմբերի 14-ին Սայրուսը հաստատել է համագործակցությունը Լիպայի հետ և այն, որ նրանց համատեղ աշխատանքի պտուղը կհայտնվի նրա յոթերորդ ստուդիական  Plastic Hearts ալբոմում։ Իսպանական  «Cadena 100» ռադիոկայանին տված հարցազրույցում Սայրուսը հայտարարել է, որ այն պատճառով, որ ինքը և Լիպայի երկրպագուները «աղաչում են» իրենց համագործակցության մասին, նրանք «կարող են դա սպասել արդեն շատ շուտով»։ 2020 թվականի նոյեմբերի 13-ին Սայրուսը հայտարարել է երգի անվանումը՝ «Prisoner», ինչպես նաև բացահայտել է «Plastic Hearts» ալբոմի թրեք-ցուցակը։ Սայրուսը սկսել է գովազդել սինգլը մի շարք թվիթների միջոցով, որոնցում նա հաստատել է նրա թողարկումը և տեղադրել է տեսանյութ, որտեղ նրա երկրպագուները արձագանքում են երաժշտական տեսանյութին։ Սայրուսը և Լիպան երգի թողարկման մասին հայտարարել են 2020 թվականի նոյեմբերի 18-ին։


== Կոմպոզիցիա ==
Սայրուսը այս երգը նկարագրել է որպես իր ոճի և Լիպայի ոճի կատարյալ համադրություն։ Երգի մեջ համադրվում են դենս-փանք և դենս-ռոք ոճերը։


== Երաժշտական տեսահոլովակ ==
Պաշտոնական երաժշտական տեսահոլովակը «Prisoner»-ի համար թողարկվել է 2020 թվականի նոյեմբերի 19-ին YouTube ալիքում։ Համառեժիսորներն են եղել Մայլի Սայրուսը և  Alana O’Herlihy-ն։ Այն նկարահանվել է երկու օրում (սեպտեմբերի 30-ին և հոկտեմբերի 1-ին) Բրուքլինում։


== Ձայնագրության մասնակիցներ ==
Ըստ Tidal-ի տվյալների.

Մայլի Սայրուս - վոկալ, հեղինակ, պրոդյուսեր
Դուա Լիպա - վոկալ, հեղինակ
Էնդրյու Ուաթթ - հեղինակ, պրոդյուսեր, բեք-վոկալ, կիթառ, հարվածային գործիքներ, կիթառ, ստեղնաշարային գործիքներ
The Monsters & Strangerz - պրոդյուսեր, բեք վոկալ, ստեղնաշարային գործիքներ
Ջորդան Ջոնսոն - հեղինակ
Մարկուս Լոմաքս - հեղինակ
Ստեֆան Ջոնսոն - հեղինակ
Ալի Տամպոսի - հեղինակ
Ջոնաթան Բելլիոն - հեղինակ, բեք վոկալ, պրոդյուսեր
Մայքլ Պոլլակ - բեք վոկալ
Ջոն Հեյնս - ձայնային ինժեներ
Փոլ Լամալֆա - ձայնային ինժեներ
Սերբան Գենեա - միկշինգ
Randy Merrill - մաստերինգ


== Հիթ-շքերթներ ==
Illegal chart entered Billboardargentinahot100|49

Illegal chart entered Ireland4|5


== Հավաստագրեր ==


== Թողարկման պատմություն ==


== Ծանոթագրություններ ==
(2217) Էլտիգեն

(2217) Էլտիգեն (անգլ.՝ Eltigen), աստերոիդ աստերոիդների հիմնական գոտում։ Հայտնաբերվել է 1971 թվականի սեպտեմբերի 26-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 3,159384 ա. մ., առավելագույնը մոտենում է 2,6389 ա. մ. հեռավորության վրա և հեռանում 3,6799 ա. մ.։ Արեգակի շուրջ մեկ ամբողջական պտույտ է կատարում 2051,17 երկրային օրվա ընթացքում, իր ուղեծրով շարժվելով միջինում 0,175509 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2217) Էլտիգեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիալա (գետ)

Դիալա, գետ Տիգրիսի ավազանում, նրա ձախակողմյան մեծ Զաբ վտակի համակարգում, վերջինիս վերին հոսանքի շրջանում։ Կարելի է երնթադրել, որ Դիալայի մյուս անվան Տումմեի հետ կապված կարող է լինել, Տումմե երկրանունը, չնայած ոմանք այդ երկիրը տեղադրում են այլ շրջաններում։


== Ծանոթագրություններ ==
Եղեգնաձորի պատկերասրահ

Եղեգնաձորի պատկերասրահ, ՀԱՊ-ի «Եղեգնաձորի պատկերասրահ» մասնաճյուղը հիմնադրվել է 1978 թվականին։


== Ցուցադրություն ==
Պատկերասրահում տարբեր տարիների կազմակերպվել են հայ և արտասահմանյան նկարիչների աշխատանքների ցուցադրություններ։ Վերանորոգումից հետո մասնաճյուղի վերաբացումը համընկել է XIII դարի վերջ XIV դարի I կեսերի գրիչ, մանրանկարիչ, քանդակագործ և ճարտարապետ Մոմիկ Վարդապետի (1260-1333/1339 թթ.) ծննդյան 750-ամյակին նվիրված տոնակատարությունների հետ, և պատկերասրահում ցուցադրվել է նաև Մոմիկի և իր ժամանակակիցների աշխատանքները։
Պատկերասրահում ներկայացված են Անատոլի Պապյանի, Վլադիմիր Սահակյանի, Հակոբ Անանիկյանի, Բաբկեն Քոլոզյանի, Լավինյա Բաժբեուկ-Մելիքյանի, Հովհաննես Շարամբեյանի, Մանուկ Ղրդյանի, Էդուարդ Իսաբեկյանի, Փարավոն Միրզոյանի, Հենրիկ Սիրավյանի, Զաքար Խաչատրյանի, Ա. Խանզատյանի և ուրիշների աշխատանքները։


== Հասցե ==
Պատկերասրահը գտնվում է Վայոց ձորի մարզի Եղեգնաձոր քաղաքի Մոմիկի 1 հասցեում։


== Արտաքին հղումներ ==
Եղեգնաձորի պատկերասրահ
Կարապետ Դեմիրճյան

Անվան այլ կիրառումների համար տե՛ս՝ Կարապետ Դեմիրճյան (այլ կիրառումներ)Կարապետ Պողոսի Դեմիրճյան (1939, Սեբաստիա, Թուրքիա), հայ գեղանկարիչ։


== Կենսագրություն ==
1950 թվականից զբաղվում է նկարչությամբ։ 1955 թվականից երկու տարի սովորել է Վենետիկի Մուրադ-Ռափայելյան վարժարանում, իսկ 1957-1962 թվականներին տեղի Գեղարվեստական ակադեմիայում։
Իտալիայի քաղաքներում ունեցել է բազմաթիվ անհատական ցուցահանդեսներ, իսկ 1969 թվականին ցուցահանդես է բացել Վենետիկում։


== Ստեղծագործություններ ==
«Կինը պատուհանի առաջ»
«Ծաղիկներ»
«Հինգ կանայք»
«Երկու կանայք»


== Ծանոթագրություններ ==
Կանեյդիան

Կանեյդիան - գետ ԱՄՆ-ում, Արկանզասի աջ վտակը։ Սկիզբ է առնում Սանգրե դե Քրիստո լեռնաշղթայից (Ժայռոտ լեռներ), հոսում Մեծ և Կենտրոնական հարթավայրերով։ Երկարությունը շուրջ 1500 կմ է։


== Անվանումը ==
Հայտնի է նաև Կանեյդիան Ռիվեր անունով, որը անգլերեն (Canadian River) բառացի նշանակում է «կանադական գետ»։


== Աղբյուրներ ==
Տագիլցի զինվորների հուշարձան

Տագիլցի զինվորների հուշարձան (ռուս.՝ Памятник воинам-тагильчанам, погибшим в локальных войнах планеты «Брод в неизвестность», հուշարձան Նիժնի Տագիլում՝  նվիրված քաղաքի բնիկներին, ովքեր զոհվել են հակամարտությունների թեժ կետերում։ Գտնվում է քաղաքի կենտրոնում՝ Լենինսկի շրջանում, Տագիլ լճակի հյուսիսային ափին գտնվող պուրակում։


== Նկարագրություն ==
Հուշարձանն իրենից ներկայացնում է խոնարհված զինվորի ֆիգուր, որի աջ ուսին ավտոմատ հրացանն է,  ձախ ձեռքին՝ բերետը։ Զինվորի ֆիգուրը ձուլվել է թուջից և տեղադրված է լայն գրանիտե պատվանդանի վրա։ Զինվորը գլուխը խոնարհել է երկրի և խաչի վրա։ Զինվորի շուրջ գրանիտե սյուներին անմահացրել են 58 տագիլցիների անունները, որոնք զոհվել են Աֆղանստանում, Լեռնային Ղարաբաղում, Հարավային Օսիայում և Չեչնիայում։ Հուշարձանի բարձրությունը պատվանդանի հետ միասին 4,6 մետր է, քաշը`5 տոննա։ Գորոշնիկով  փողոցից դեպի հուշարձան է ձգվում ծառուղի, որի վերջում, հուշարձանի մուտքի մոտ դափնեպսակի տեսքով գրանիտե հենքով թուջե կամար է։


== Պատմություն ==
1992 թվականի դեկտեմբերի 18-ին Նիժնի Տագիլում տեղի է ունեցել զինվոր-ինտերնացիոնալիստների համաժողով, որի ընթացքում որոշում է կայացվել հավերժացնելու Աֆղանստանում զոհված զինծառայողների հիշատակը։ Թեև 1988 թվականին քաղաքում արդեն տեղադրվել էր աֆղանցի զինվորներին նվիրված հուշարձան, որոշվել է կանգնեցնել ևս մեկ հուշարձան. Խորհրդային զորքերին Աֆղանստանից դուրս բերմամբ և ԽՍՀՄ փլուզմամբ, տեղական պատերազմները չեն դադարեցվել, և նիժնիտագիլցի զինվորները շարունակում էին զոհվել այդ հակամարտություններում։
1996 թվականին Նիժնի Տագիլի քաղաքային դումայի կազմում ընտրվել են երեք նախկին «աֆղանցի» պատգամավորներ, իսկ Ռուսաստանի աֆղանական վետերանների միության նիժնիտագիլյան վարչությունը որոշել է հուշարձանը նվիրել տեղական հակամարտություններում զոհված բոլոր տագիլցիներին։ Հուշարձանի տեղադրման համար ընտրվել է Նիժնի Տագիլի լճակի առափնյան, Դեմիդովսկի կենտրոնական քաղաքային հիվանդանոցի հարևանությամբ։ Հուշարձանի համար սկսվել է դրամահավաք, եւ մրցույթ է հայտարարվել հուշարձանի նախագծերի համար։ Մրցույթը հաղթել է տագիլցի քանդակագործ Անատոլի Գլեբովիչ Նևերովի նախագիծը, որը ստացել է «Թափառում անհայտության մեջ»։
Հուշարձանի հիմնարկեքը տեղի է ունեցել 1997 թվականի օգոստոսի 2-ին։ 1998 թվականին հուշարձանը ֆինանսավորման համար հաստատվել է 400 հազար ռուբլի գումար, սակայն մինչև 1998 թվականի ֆինանսական ճգնաժամ շինարարության բյուջեից յուրացվել էր միայն մեկ տասներորդ մասը, իսկ գների հետագա աճով պայմանավորված այդ գումարը բավարար չէր, ուստի քաղաքացիների շրջաում հայտարարվեց դրամահավաք։ 1999 թվականի փետրվարի 20-ի հեռուստամարաթոնի ընթացքում հավաքվեց 324620 ռուբլի։ 1999 թվականի հունիսին քանդակագործն ավարտել է հուշարձանի մակետի աշխատանքները և սկսվել է բրոնզե հուշարձանի ձուլումը, որն իրականացվել է  «Тагильское литьё» ֆիրմայում։
Հուշարձանի բացման հանդիսավոր արարողությունը տեղի է ունեցել 1999 թվականի հոկտեմբերի 9-ին, որին մասնակցել են քաղաքապետ Ն. Դիդենկոն,  40-րդ բանակի նախկին հրամանատար, բանակի գեներալ Վիկտոր Երմակովը, Աֆղանստանի վետերանների ռուսական միության ղեկավարներ և այլք։


== Ծանոթագրություններ ==


== Արտաքին հղումներ ==
Тагильские истории. Брод в неизвестность
(8695) Բերգվալ

(8695) Բերգվալ (անգլ.՝ Bergvall), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 17-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,886691 ա. մ., առավելագույնը մոտենում է 2,7504 ա. մ. հեռավորության վրա և հեռանում 3,023 ա. մ.։ Արեգակի շուրջ մեկ ամբողջական պտույտ է կատարում 1791,43 երկրային օրվա ընթացքում, իր ուղեծրով շարժվելով միջինում 0,200957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8695) Բերգվալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուշլոնկա

Ուշլոնկա (ռուս.՝ Ушлонка), գետ Ռուսաստանում, հոսում է Յարոսլավլի մարզով։ Գետաբերանը գտնվում է Ուխրա գետի ձախ ափից 61 կմ հեռավորության վրա։ Գետի երկարությունը կազմում է 30 կմ, գետի ավազանի տարածքը 282 կմ2 է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ձկների ջրամբար, գետը ենթաավազան չունի գետը թափվում է Ձկների ջրամբար, գետի գետային ավազանը Օկի։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 08010200412110000010140
Կոդը ըստ հիդրոլոգիական հետազոտության (ՌԴ) — 110001014
Ավազանի կոդը — 08.01.02.004
Ծավալի համարը ըստ ՌԴ-ի — 10
Թողարկումը ըստ ՌԴ-ի — 0


== Ծանոթագրություններ ==
Ասատուր Տեր-Վարդանյան

Ասատուր Եփրեմի Տեր-Վարդանյան (1884, Գյուլագարակ, Ստեփանավանի շրջան - 1937), Անդրկովկասում խորհրդային ռեժիմի հաստատման աջակից, Ռուսաստանում երեք հեղափոխությունների մասնակից, ԽՄԿԿ անդամ (1905)։
1905 թվականի համընդհանուր գործադուլի օրերին Թիֆլիսում կազմակերպել է դերձակ բանվորների գործադուլը։ Մինչև 1916 թվականն ընդհատակյա կուսակցական աշխատանք է տարել Թիֆլիսում և Լոռիում։ 1916 թվականին Թիֆլիսում ընտրվել է Անդրկովկասի բանվորների կոոպերատիվ կազմակերպությունների համագումարի պատգամավոր և կոոպերացիայի անդրկովկասյան կենտրոնի նախագահության անդամ։ Մինչև Վրաստանում խորհրդային ռեժիմի հաստատումը, քարոզչական գործունեության համար երեք անգամ բանտարկվել է (1918, 1919, 1920)։ 1923-1926 թվականներին Տեր-Վարդանյանը եղել է Վրաստանի ժողտնտխորհի պատասխանատու աշխատող։ 1926 թ.-ից Թիֆլիսի Հավլաբարյան կուսակացական-շրջկոմի առաջին քարտուղարն էր, 1931-1933 թվականներին՝ Թիֆլիսի քաղկոմի քարտուղարը։ Եղել է ՀամԿ(բ) կ 15-16-րդ համագումարների պատգամավոր, ՎԿ(բ) կ ԿԿ բյուրոյի, Անդրերկրկոմի և Անդրկենտգործկոմի նախագահության անդամ։
Շատիյոն սյուր Շալերոն (կանտոն)

Շատիյոն սյուր Շալերոն (ֆր.՝ Châtillon-sur-Chalaronne), Ֆրանսիայի կանտոն է, գտնվում է Ռոն-Ալպ շրջանում։ Էն դեպարտամենտի կանտոնն է։ Մտնում է Բուրկ ան Բրես օկրուգի մեջ։ Համաձայն 1999 թվականի մարդահամարի կանտոնի բնակչությունը 15602 մարդ էր։Կանտոնի համարը 110 է։ Կանտոնում կա 16 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մոլեն սյուր Օբ

Մոլեն սյուր Օբ (ֆր.՝ Molins-sur-Aube), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 114 մարդ, բնակչության խտությունը` 18.21 մարդ/կմ²։ Բնակավայրը զբաղեցնում է 6.26 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 63 աշխատունակ (15-64 տարեկան)  բնակիչ, որոնցից ակտիվ էին 55-ը, իսկ ոչ ակտիվները` 8։ Ակտիվության ցուցանիշը կազմում է 87,3 %։ 55 աշխատունակ մարդկանցից աշխատել է 48 անձ (27 տղամարդ և 21 կին)։ Գործազուրկ են եղել 7 անձ (2 տղամարդ և 5 կին)։ 8 անաշխատունակներից 2-ը եղել են աշակերտներ կամ ուսանողներ, 3-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վրաց-սաուդական հարաբերություններ

Վրաց-սաուդյան արաբական հարաբերություններ, միջազգային և դիվանագիտական հարաբերություններ Վրաստանի և Սաուդյան Արաբիայի միջև։ Երկու երկրներն էլ հաստատել են դիվանագիտական հարաբերությունները միմյանց հետ։ Որոշ քանակությամբ սաուդյան արաբներ ապրում են Վրաստանում (չնչին քանակությամբ), իսկ վրացիներ՝ Սաուդյան Արաբիայում։
Նրանց միջև դիվանագիտական հարաբերությունները հաստատվել են 1994 թվականի մայիսի 27-ին։ Վրաստանը ունի ոչ մշտական դեսպան Էր Ռիադյում։


== Տես նաև ==
Սաուդյան Արաբիա
Վրաստան


== Արտաքին հղումներ ==
Վրաստանի արտաքին գործերի նախարարությւոն
Վրաստանի հարաբերությունները Սաուդյան Արաբիայի հետ Archived 2015-01-13 at the Wayback Machine.
Աֆանասևյան մշակույթ

Աֆանասևյան մշակույթ, էնեոլիթյան մշակույթ Վերին Ենիսեյի և Ալթայի շրջաններում մ․ թ․ ա․ 3-րդ հազարամյակում և 2-րդ հազարամյակի սկզբին։ Անվանումը՝ ըստ Աֆանասևյան սարի ստորոտի դամբանադաշտի (Կրասնոյարսկի երկրամասի Բատեն գյուղի մոտ)
։ Աֆանասևյան մշակույթ ստեղծող ցեղերը ծանոթ էին անասնապահությանը, հավանաբար՝ նաև երկրագործությանը։ Զարգացած էր մետաղագործությունը և խեցեգործությունը։ Մարդաբանական առումով այդ ցեղերը պատկանում էին պալեոեվրոպական խմբին։


== Ծանոթագրություններ ==
Սոժ (գետ)

Անվան այլ կիրառումների համար տե՛ս՝ Սոժ (այլ կիրառումներ)Սոժ (բելառուս․՝ Сож), գետ Ռուսաստանի Դաշնությունում և Բելառուսում։


== Աշխարհագրություն ==
Սոժ գետը սկիզբ է առնում Սմոլենսկի բարձրավայրից և թափվում է Դնեպր (գետ)։ Գետը պատկանում է Սև ծովի ավազանին։ Գետի ափին են գտնվում ձախից՝ Խմարա, Օստյոր, Խուդոբիչա, Իպուտ, Սեննա, Բեսեդ, Տերյուխա, Ուտ, Սոժենկա, Վեպրյանկա, Պոկատ, աջից՝ Վիխրա, Բերեզինա, Սև Նատոպա, Բելյանկա, Դոբրոստ, Վոլչաս, Պրոնյա, Լոբչանկա, Ուդագա, Չեչերա։


== Հիդրոգրաֆիա ==
Սոժ գետի երկարությունը կազմում է 648 կմ, ավազանի մակերեսը՝ 42100 կմ2 է։ Գետի ջրի ծախսը միջինում կազմում է 207 մ3։


== Տես նաև ==
Գետ
Ակունք և Գետաբերան
Հարկային արտոնություն

Հարկային արտոնություն, իրավաբանական կամ ֆիզիկական անձանց ազատումը հարկերից՝ լրիվ կամ մասնակիորեն։ Հարկայինն արտոնությունը սահմանում է պետությունը։ Շահագործողական ֆորմացիաներում գլխավորապես տրվել է գերիշխող դասակարգերի ներկայացուցիչներին։ Սոցիալիստական երկրներում հարկայինն արտոնություն սահմանելիս հաշվի է առնվում սեփականության ձևը, եկամուտների աղբյուրն ու քանակը, վճարողների կատեգորիան։ Հարկայինն արտոնություն ունեն ընտանիքով ծանրաբեռնված քաղաքացիները, հաշմանդամները։ 
Հարկային օրենսդրությամբ կարող են սահմանվել հարկային արտոնությունների հետևյալ տեսակները՝

հարկվող օբյեկտի նվազեցում
հարկի դրույքաչափի նվազեցում
հարկի նվազեցում
հարկի հաշվարկման ժամկետի հետաձգում
հարկի վճարման ժամկետի հետաձգումհարկային օրենսդրությունը և Հայաստանի Հանրապետությունում հարկային հարաբերությունները կարգավորող մյուս իրավական ակտերը խախտելու համար հաշվարկված հարկային օրենսդրությամբ սահմանված տույժերից և տուգանքներից ազատում, նվազեցում, վճարման ժամկետների հետաձգում, բանկի կողմից հարկային պարտավորությունները չկատարելու կամ ոչ պատշաճ կատարելու համար տուժանքների ու այլ ֆինանսական պատժամիջոցների վճարման պատավրության հետաձգում՝ Հայաստանի Հանրապետության կենտրոնական բանկի կողմից բանկի պարտատերերի պահանջների սառեցման (մորատորիումի) ժամանակահատվածում։ 
Հարկային օրենսդրությամբ սահմանված դեպքերում և կարգով հարկ վճարողներին փոխհատուցվում է վճարված (գանձված) հարկի գումարը։ 
Հարկային արտոնությունները սահմանվում են օրենքով, եթե առանձին հարկատեսակների մասին օրենքներով այլ բան նախատեսված չէ։ 
Գործող հարկային արտոնության դադարեցման կամ փոփոխման դեպքում սահմանվում է տվյալ արտոնությունից օգտվող հարկ վճարողների նկատմամբ դրա կիրառման կարգը։


== Ծանոթագրություններ ==
Վասիլկովցի (այլ կիրառումներ)

Վասիլկովցի, կարող է վերաբերել՝

Վասիլկովցի - գյուղ, Ուկրաինայի Խմելնիցկիի մարզի Յարմոլինի շրջանում
Վասիլկովցի - գյուղ, Ուկրաինայի Վիննիցայի մարզի Պոգրեբիշչեի շրջանում
Կուր (դիցաբանություն)

Անվան այլ կիրառումների համար տե՛ս՝ Կուր (այլ կիրառումներ)Կուր, ըստ Շումերական դիցաբանության՝ Կուրը երբևիցե գոյություն ունեցած վիշապներից առաջինն է։ Նա հիմնականում նշվել է որպես Արևելյան Զագրոս լեռան բնակիչ։ Կուրի սեպագիրը դրվել է լեռան սրբապատկերով ՝ 𒆳, որը նաև նշանակում է «օտար երկիր»։


== Դիցաբանություն ==
Չնայած երկրի անունը Կի էր, Կուրը նաև նշանակում էր երկիր, իսկ իրեն՝ Շումերին անվանում էին Կուրա-Գալ կամ Մեծ աշխարհ։ Կուր-գալը նշանակում է նաև «Մեծ Լեռ» և մետոնոմիա է Նիպուրայի և Էնլիլիայի համար, ովքեր ղեկավարում էին երկիրը։ Էկուրը՝ լեռնային տունը, Էնլիլյայի և Նեպուրի մատուռն էր։ Նրա տարածված անունն է «դժոխք» կամ «աշխարհը գետնի տակ»։ Երբեմն Կուրն անվանում էին նաև մեռյալների տուն։ Հնարավոր է, որ Զագրոս լեռների գազային զանգվածները լեռանը տվել են ոչ ճիշտ նշանակություն, ինչպիսինն է լեռան՝ աստվածների բնակատեղի լինելը։ Սակայն ըստ Հին Մերձավոր Արևելքի դիցաբանության լեռները համարվում են աստվածների բնակատեղի։ Դժոխային երկիր Կուրը համարվում է դատարկ տարածություն նախնադարյան Աբզու ծովի և Մա երկրի միջև։ Այսպիսով Կուրը համապատասխանում է Կի-Գալին կամ Մեծ լեռանը, որը համարվում է դժոխք, իսկ նրա ղեկավարն է Էրեշկիգալը՝ Մեծ Երկրի աստվածուհին։ Ավելի ուշ, ըստ բաբելոնյան դիցաբանության Կուրը հնարավոր Անունակին է, Էրեշկիգալը եղբայրը, Ինանա, Էնկի և Էնլիլ։ Էնումա Էնլիշում մ.թ.ա. առաջին հազարամյակում Կուրը համարվում էր Սբ. Թիամաթի մի մասը և թվում էր որպես օձանման վիշապ։ Մի պատմության մեջ հսկա Կուր օձի սպանությունը դարձավ համաշխարհային ջրհեղեղի պատճառ։


== Ծանոթագրություններ ==
Նովոպոլտավկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՆովոպոլտավկաՆովոպոլտավկա (ուկրաիներեն՝ Новополтавка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոպոլտավկա գյուղում բնակվում էր 426 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բիենվենիդա

Բիենվենիդա (իսպ.՝ Bienvenida), բնակավայր և մունիցիպալիտետ Իսպանիայում՝ Բադախոսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Տենտուդիա շրջանում։ Տարածքը կազմում է 92,2 կմ2։ Բնակչությունը 2010 թվականի տվյալներով կազմել է 2332 մարդ։ Ադմինիստրատիվ կենտրոնից գտնվում է 106 կմ հեռավորության վրա։


== Արտաքին հղումներ ==
Diputación de Badajoz
Իգոր Լեբեդև

Իգոր Լեբեդև (ռուս.՝ И́горь Влади́мирович Ле́бедев, մարտի 5, 1945(1945-03-05) - մարտի 24, 2006(2006-03-24)), ռուսական դիվանագետ։


== Կենսագրություն ==
Ծնվել է Վլադիմիր Լեբեդևի ընտանիքում։ Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1968) և ԱԳՆ Դիվանագիտական ակադեմիայի որակավորման բարձրացման ֆակուլտետը։ Պատմական գիտությունների թեկնածու։ Տիրապետում է անգլերեն, իսպաներեն, գերմաներեն և ֆրանսերեն լեզուներին։ Դիվանագիտական գործունեությամբ սկսել է զբաղվել 1974 թվականից։

1994-1998 թվականներին՝ ՌԴ ԱԳՆ պատմավավերագրական դեպարտամենտի տնօրեն։
1998-2002 թվականներին՝ Մոնրեալում (Կանադա) Ռուսաստանի գլխավոր հյուպատոս։
2002-2005 թվականներին՝ Ռուսաստանի ԱԳՆ լատինաամերիկյան դեպարտամենտի փոխտնօրեն։
2005 թվականի փետրվարի 28-ից-2006 թվականի մարտի 24-ը՝ Ճամայկայում, Անտիգուա և Բարբուդայում և Դոմինիկայի Հանրապետությունում Ռուսաստանի Դաշնության արտակարգ և լիազոր դեսպան։Թաղված է Վագանկովի գերեզմանատանը։
Ամուսնացած է։ Ունի երկու երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1992 թվականի օգոստոսի 28)
Արտակարգ և լիազոր դեսպան (1995 թվականի նոյեմբերի 10)


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Բալբալո

Բալբալո, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հարոլդ Մակմիլան

Մորիս Հարոլդ Մակմիլան  (անգլ.՝ Maurice Harold Macmillan, փետրվարի 10, 1894(1894-02-10)[…], Չելսի, Կենսինգտոն և Չելսի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 29, 1986(1986-12-29)[…], Սասեքս, Հարավարևելյան Անգլիա, Անգլիա, Միացյալ Թագավորություն), անգլիացի պետական և քաղաքական գործիչ։ 1940-1945 թվականներին պաշտոններ է զբաղեցրել Չերչիլի կառավարությունում։ Պահպանողականների՝ իշխանության գլուխ անցնելուց (1951) հետո եղել է բնակարանային շինարարության և տեղական ինքնավարության (1951-1954), պաշտպանության (1954-1955), արտաքին գործերի (1955), ֆինանսների (1955-1957) նախարար, 1957-1963 թվականներին՝ վարչապետ։ 
Հանդես է եկել հօգուտ Արևմտյան Եվրոպայի քաղաքական և տնտեսական ինտեգրացիայի, միաժամանակ կողմնակից էր միջազգային վիճելի հարցերը ԽՍՀՄ-ի հետ բանակցությունների միջոցով լուծելուն։ Ունի հուշագրություններ։


== Ծանոթագրություններ ==
Ինջիրլի (այլ կիրառումներ)

Ինջիրլի, կարող է վերաբերել՝

Ինջիրլի - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Ինջիրլի - գյուղ Օսմանյան կայսրությունում, Տրապիզոնի վիլայեթի Տրապիզոնի գավառում
Հովանես Կազմող

Հովանես Կազմող (ծննդյան և մահվան թվականները անհայտ են), 16-րդ դարի հայ քարգործ վարպետ։ Նրա կերտած երկու բարձրարվեստ խաչքարերը գտնվում են Հայաստանի Գեղարքունիքի մարզի Լանջաղբյուր գյուղում՝ ագուցված գյուղամիջի Սուրբ խաչ եկեղեցու պատին, մուտքի հարավային (ստեղծել է 1542 թվականին) և հյուսիսային (1551 թվականին) կողմերին։ 1542 թվականի խաչքարի կենտրոնում փոքր խաչ է՝ շուրջը ուռուցիկ տառերով թվականը, ապա՝ սրանկյուն խորանն ու խաչը։ Ունի նուրբ ու գեղեցիկ քանդակներով լայն շրջանակներ։ Խորանի վերին կողմերին կազմողի հիշատակությունն է։ 1551 թվականի խաչքարի կիսաշրջան խորանի մեջ խաչն է, երկու կողմերին՝ նուրբ զարդաքանդակներով լայն շրջանակներ, տակը՝ գունդ, որի շուրջը թվականն է ու կազմողի հիշատակությունը։
Արշակ Չորպաճյան

Արշակ Կիրակոսի Չորպաճյան (մոտ 1880, Մարաշ, Մարաշի գավառ, Հալեպի նահանգ- ?), հայ դեղագործ։


== Կենսագրություն ==
Ծնվել է մոտ 1880 թվականին Հա­լե­պի նա­հան­գի Մա­րա­շի գա­վա­ռի կենտ­րոն Մա­րաշ քա­ղա­քում՝ Հաջի Կի­րա­կո­սի ըն­տա­նի­քում։ 1902 թվականին ավար­տել է Մա­րա­շի ազ­գա­յին վար­ժա­րա­նը։ 1902-1903 թվականներին դա­սա­վան­դել
է Մա­րա­շի ազ­գա­յին վար­ժա­րա­նում։ 1904 թվականին ավար­տել է ամե­րի­կա­ցի միսիոներնե­րի Այնթապի Կենտրոնական Թուրքիայի քոլեջը։ 1907 թվականին ավար­տել է Բեյրութի ամերիկյան համալսարանի բժշկա­կան ֆա­կուլ­տե­տի դե­ղա­գոր­ծա­կան բա­ժի­նը։ 1907 թվականին Եգիպտոս է տե­ղա­փոխ­վել։ Լի­նե­լով ՀՅԴ Կի­լի­կի­ա­յի շրջա­նի եռան­դուն ան­դամ­նե­րից մե­կը՝ 1907 թվականին ու­ղարկ­վել է Ժնև` ՀՅԴ «Դրոշակ» պաշ­տո­նա­թեր­թի խմբագ­րու­թյուն։ 1908 թվականին՝ օս­մա­նյան սահ­մա­նադ­րու­թյան վե­րա­հաս­տա­տու­մից հե­տո, Մարաշ է վե­րա­դար­ձել։
Ադանայի կոտորածի ժա­մա­նակ, որ­պես հե­ղա­փո­խա­կան-կազ­մա­կեր­պիչ, Մա­րա­շի Պա­տե­րազ­մա­կան ատյա­նը նրան դա­տա­պար­տել է մահ­վան։ Կա­րո­ղա­ցել է Թուրքիա­յից Եգիպտոս փախ­չել։ 1918 թվականին փոր­ձել է Թուր­քիա վե­րա­դառ­նալ, սա­կայն, տես­նե­լով Ադա­նա­յի ու Կի­լի­կի­ա­յի պայ­քար­նե­րը, ջար­դե­րը և հա­յա­թա­փու­մը, ստիպ­ված է եղել մեկ­նել Եգիպ­տոս, ուր դե­ղա­գոր­ծու­թյամբ է զբաղ­վել։ «Մա­րաշ» գրքի հրա­տա­րա­կու­թյա­նը նպաս­տել է ՀՅԴ գոր­ծու­նե­ու­թյան մա­սին տե­ղե­կու­թյուն­ներ տա­լով։


== Գրականություն ==
Գա­լուս­տե­ան Գրի­գոր Հ., Մա­րաշ կամ Գեր­մա­նիկ եւ հե­րոս Զէյ­թուն, Նիւ Եորք, 1988։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ջգուն

Ջգուն (ուկրաիներեն՝ Джгун), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1685 թվականին։
2001 թվականի տվյալներով Ջգուն գյուղում բնակվում էր 86 մարդ։ Բնակավայրը զբաղեցնում է 0,185 կմ² տարածք։ Բնակչության խտությունը կազմում էր 464,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիֆոնաժ

Գրիֆոնաժ (ֆրանսերեն ֆր.՝ griffonage բառից, որը թարգմանաբար նշանակում է խզբզոց), հանկարծաստեղծ ակնթարթային ուրվանկար։ Գրիֆոնաժ ստեղծում են չկենտրոնացված, անգիտակից հիմնականում այն մարդիկ, ովքեր կենտրոնացած են այլ հարցերի վրա։
Այդպիսի ուրվանկարների մեջ կարելի է հանդիպել ինչպես հասարակ նկարներ, որոնք չունեն որոշակի ձև և իմաստ, այսինքն աբստրակտային են, այնպես էլ կան այնպիսիք, որոնք ունեն որոշակի իմաստ և ձև։ Գրիֆոնաժի հեղինակները հիմնականում ուսանողներ և աշակերտներ են, որոնք նկարում են իրենց դպրոցական տետրերում հաճախ գաղտնի, երբ հոգնում են կամ ձանձրանում դասաժամերի ընթացքում։ Որոշ մարդիկ գրիֆոնաժ են նկարում երկար հեռախոսազանգերի ընթացքում, երբ ձեռքի տակ կան թուղթ և ինչ-որ գրենական պիտույքներ։
Հաճախ գրիֆոնաժային նկարներում կարելի է հանդիպել ծաղրանկարներ, երբ նկարողները՝ աշակերտները և ուսանղները, նկարում են իրենց ուսուցիչներին կամ դասընկերներին (հաճախ միայն գլուխները), կարելի է հանդիպել նաև կոմիքսների և մուլտֆիլմերի հերոսներ, նկարողի կողմից հորինված մտացածին էակներ, ոչ բարդ բնապատկերներ կամ նրանց մասեր, զանազան երկրաչափական պատկերներ, նախշեր, կազմվածքներ և այլն։


== Պատմություն ==
Այնպիսի նկարներ, ինչպիսիք գրիֆոնաժայիններն են, հայտնի են դեռ վաղ ժամանակներից։ Գրիֆոնաժի անգլերեն դուդլանգլ.՝ doodle անվանումը հայտնի է դեռ 17-րդ դարում և սկզբնական շրջանում նշանակում էր պարզամիտ, կարճամիտ կամ հիմար՝ բթամիտ մարդ։ Այդ բառի ստուգաբանությունը կարող է կապված լինել գերմանական «Dudeltopf» և «Dudeldop» բառերի հետ, որոնք թարգմանաբար նշանակում են են «գիշերային թասակ»։ Ռուսերենում գոյություն ունի կարակուլ բառը, որը նշանակում է ոչ հստակ գրված տառեր։ Ուշակովի բառարանում նշվում է, որ այդ բառը՝ կարակուլը ծագել է թուրքական «kara»՝ «սև» և «kol»` «ձեռք», «ձեռագիր» բառերից։ Դալյայի բառարանում կարակուլյա բառը օգտագործվում է ծուռ, կոտրված, ջարդված ծառ իմաստով։
Գրողների շրջանում ևս կային նրանք, ովքեր սիրում էին գրիֆոնաժներ նկարել իրենց ձեռագրերում։ Այդպիսի գրողներից էին Ալեքսանդր Պուշկինը, Սիլվիա Պլատտը, Ռաբինդրանաթ Թագորը և այլք։ Գրողների, բանաստեղծների գրիֆոնաժային նկարներն իրենցից մեծ արժեք և հետաքրքրություն են ներկայացնում, քանի որ նրանց արվեստի հետևորդները կարող են հետազոտելով այդ նկարները հասկանալ, թե ինչ հոգեվիճակում է գտնվել գրողը կամ ինչ մտքեր է ունեցել այդ ստեղծագործությունը գրելիս։
Գրիֆոնաժային նկարները հանդիսանում են ճանաչողական հոգեբանության մի քանի գիտական հետազոտություների առարկա, ներկայումս այդ հետազոտությունները կենտրոնացած են այդ նկարները նկարողների գիտակցական և ենթագիտակցական ակտիվությունը ստուգելու վրա և թե ինչ ազդեցություն է թողնում հանկարծաստեղծ, ակնթարթային նկարչության հիշողության բարելավման վրա ։ Գիտնականները պարզել են, որ գրիֆոնաժային նկարներն արտացոլում են մարդու ենթագիտակցական երազանքները և վախերը։ Պլիմուտի համալսարանի հոգեբան-գիտնական Ջեյքի Ադամսը հետազոտություններ է կատարել` պարզելու համար արդյո՞ք կա կապ դասախոսությունների ընթացքում ուսանողների կողմից գրիֆոնաժային նկարների ստեղծումն ընկալվող նյութի ծավալի հետ։ Հետազոտությունների արդյունքները ցույց տվեցին, որ այն ուսանողները, որոնք նկարել էին դասախոսությունների ընթացքում, 29%-ով ավելի շատ նյութ էին ընկալել, քան նրանք, ովքեր չէին նկարել գրիֆոնաժներ։


== Ծանոթագրություններ ==
Միշչենկի (գյուղ, Դերգաչևի շրջան)

Անվան այլ կիրառումների համար տե՛ս՝ ՄիշչենկիՄիշչենկի (ուկրաիներեն՝ Мищенки), գյուղ Ուկրաինայի Խարկովի մարզի Դերգաչևի շրջանում։ Հիմնադրվել է 1680 թվականին։
2001 թվականի տվյալներով Միշչենկի գյուղում բնակվում էր 5 մարդ։ Բնակավայրը զբաղեցնում է 0,157 կմ² տարածք։ Բնակչության խտությունը կազմում էր 31,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկանդար Մուդա

Իսկանդար Մուդա (1583, Banda Aceh, Ինդոնեզիա - դեկտեմբերի 27, 1636(1636-12-27)), Աչեի տասներկուերորդ սուլթան։ Նրա օրոք սուլթանությունը հասել է առավելագույն չափերի և ծաղկման։ Նրա անունը նշանակում է «երիտասարդ Ալեքսանդր»․ այս տիրակալի նվաճումները հաճախ համեմատվում էին Ալեքսանդր Մակեդոնացու նվաճումների հետ։ Բացի այդ, նրա կառավարման շրջանը նշանավորվեց նրանով, որ Աչեխը դարձավ իսլամի և առևտրի ուսումնասիրության խոշոր կենտրոն։


== Կենսագրություն ==

Նրա հայրը Մանսուր Սուահն էր, սուլթան Աբդուլ Ջալիլի որդին, երրորդ Սուլթան Աչե Ալաուդդին Ալ-Կախարի որդին։ Նրա մայրը՝ Պուտերի Ռաջա Ինտերաբանգսը (Puteri Raja Inderabangs) տասներորդ սուլթան Ալաուդդին Ռիայաթ Սուահ Ալ-Մուկկամալի դուստրն էր։ 1605 թվականին հորեղբոր հետ տարաձայնությունից հետո փախել է Պիդի։ Նա ապստամբություն էր ծրագրել, բայց Պիդիի զորքերը, ի վերջո, հրաժարվեցին պայքարել և Իսկանդարը բանտարկվեց։ 1606 թվականին տեղի է ունեցել պորտուգալացիների ներխուժումը։ Իսկանդարն ազատ է արձակվել և իրեն նվիրել է «անհավատների» դեմ պայքարին։
1607 թվականի ապրիլի 4-ին սուլթան Ալին հանկարծամահ է եղել։ Նույն օրը Իսկանդարը գահը վերցրել է իր ձեռքը։ Նա իր հորեղբոր Հուսեյնին բանտ է նստեցրել, իսկ ավելի ուշ հրամայել է սպանել նրան։
Սուլթանի նվաճումները հնարավոր դարձան գալերից կազմված ուժեղ զորքերով (նավատորմ), պարսկական ձիերի հեծյալներով, փղերով և զորահավաքային հետևակի շնորհիվ։ Կար ավելի քան 2000 թնդանոթներ և հրացաններ (ինչպես սումատրաական, այնպես էլ եվրոպական արտադրության)։ Իսկանդարը սկսել էր նվաճել Սումատրայի հյուսիսային մասը։ 1612-1613 թվականներին նա տիրացել է երեք սուլթանատների (ճիշտ է, Ջոհորի սուլթանատը շուտով դուրս է եկել նրա վերահսկողությունից և կազմակերպել է Միություն Աչեի հակառակորդ պետություններից)։
1614 թվականին Մուդան հաղթել է պորտուգալական նավատորմին Բինտանում։ 1617 թվականին նա սկսել է նվաճել Մալակկա թերակղզին։ 1629 թվականին նավատորմ էր ուղարկվել Մալակկայում պորտուգալացիներին պարտության մատնելու համար, սակայն այդ գործողությունն ավարտվել է ջախջախիչ պարտությամբ։
Սուլթանատի տնտեսությունը հիմնվում էր համեմունքների առևտրի վրա։ Կառավարիչը նաև չէր խորշում ապահովված մարդկանց մահապատիժներից, որոնց ունեցվածքը բռնագրավվել էր, և դաժանություններով։ Կիրառվում է որպես քրեական հանցագործությունների համար պատիժ, այդ թվում՝ մանր։


== Ծանոթագրություններ ==